Frate dragă 1 



Frate dragă, din grădină 
îţi trimit în dar un crin 2 
Să-ţi mângâie lin privirea 
Cu veşmântul lui virgin. 

Floare dragă, floare dalbă, 
Cât de mult aş vrea şi eu, 
îmbrăcat în haină albă 
Să mă duc la Dumnezeu. 

Răsădit acolo, sus, 
în grădina minunată, 
Să-mi simt viaţa-mbălsămată, 
Cu iubirea lui lisus. 

Plâng înăbuşit în noapte 
Şi suspin cu glasul stins, 
Dă-mi veşmântul alb de Nuntă, 
Cu crini minunaţi încins. 



1 Majoritatea versurilor lui Valeriu Gafencu au fost puse pe muzică de Mihai Lungeanu (acum, preot). 

2 Compusă în Penitenciarul Văcăreşti, când sora sa, Valentina, i-a adus în dar un crin. 



Trăiesc flămând 

Trăiesc flămând, trăiesc o bucurie, 
Frumoasă ca un crin din Paradis, 
Potirul florii e mereu deschis 
Şi-i plin cu lacrimi şi cu apă vie; 
Potirul florii e o-mpărăţie. 

Când răii mă defăima şi mă-njură 
Şi-n clocot de mânie ura-şi varsă, 
Potirul lacrimilor se revarsă 
Şi-mi primeneşte sufletul de zgură, 
Atunci lisus de mine mult Se-ndură. 

Sub crucea grea ce mă apasă sânger 
Cu trupu-ncovoiat de neputinţă, 
Din când în când din cer coboar-un înger 
Şi sufletul mi-l umple cu credinţă; 
M-apropii tot mai mult de biruinţă. 

Mă plouă-n taină razele de soare, 
lisus m-adapă-n veci cu Apă Vie, 
Grăuntele zvârlit în groapă-nvie 
Cu haina îmbrăcat, de sărbătoare; 
Trăiesc flămând, trăiesc o bucurie. 

Refren: Sub flacăra iubirii arzătoare 

Din zori de zi şi până-n noapte-aştept, 

Te chem şi noaptea, ghemuit cu capu-n piept: 

lisuse, lisuse! 

încet mă mistui, ca o lumânare. 



Imnul învierii 

Vă cheamă Domnul slavei la lumină, 
Vă cheamă mucenicii-n veşnicii, 
Fortificaţi Biserica Creştină 
Cu pietre vii zidite-n temelii. 

Refren: Veniţi, creştini, luaţi Lumină, 
Cu sufletul senin, purificat! 
Veniţi, flămânzi, gustaţi din Cină, 
E Nunta Fiului de împărat! 

Să crească-n inimile noastre-nfrânte 
Un om născut din nou, armonios, 
Pe chipurile voastre să Se-mplânte 
Pecetea Domnului lisus Hristos. 

Un clopot tainic miezul nopţii bate, 
lisus coboară pe pământ; 
Din piepturile voastre-nsângerate 
Răsună Imnul învierii Sfânt. 

Smulgeţi-vă din ceata celor răi, 
Intraţi în cinul oastei creştineşti, 
Priviţi spre Porţile împărăteşti, 
Căci cei din urmă fi-vor cei dintâi. 



Colinde de Crăciun 

La fereastra robilor 
Cântă îngerii în cor 
De cu seară până-n zori. 
Au venit colindători 
îngerii nemuritori, 
încărcaţi cu dalbe flori. 

Refren: Lăsaţi copiii să vină, 
Să-mi aducă din grădină 
Dalbe flori de sărbători, 
Dalbe, dalbe flori. 



Colindul robului 

Pe malul Trotuşului 
Cântă robii Domnului 
înjugaţi cu jugul Lui. 
Dar cântarea lor e mută, 
Că-i din suferinţă smulsă, 
Şi-i cu rugăciuni crescută. 

în inima robului 
Domnu-Şi face ieslea Lui 
în noaptea Crăciunului. 
Flori de crin din ceruri plouă 
Peste ieslea Lui cea nouă 
Şi din flori picură rouă. 

Stă un copilaş în zare 
Şi priveşte cu mirare 
O fereastră de-nchisoare. 
Lângă micul copilaş 
S-a oprit un îngeraş 
Ce-i şopteşte drăgălaş: 

Azi Crăciunul s-a mutat 
Din palat la închisoare 
Unde-I Domnu-ntemniţat; 
Şi copilul cel din zare 
A venit la închisoare 
Să trăiască Praznic mare. 



Un Prunc Sfânt 

Un Prunc Sfânt Se naşte 

în noaptea-nstelată 

Din Sfânta Fecioară şi Duhul cel Sfânt; 

Al Tatălui drept Cuvânt 

Coboară azi pe pământ 

Făclie pe veci luminată. 

în noaptea Crăciunului alb şi senin 

O Mamă cu Pruncul la sân, 

Curată-n iubire, 

Pomeşte-n uimire, 

Plinindu-se Buna-Vestire, 

Pe căi troienite de viscol şi vânt. 

Cu sufletul plin de avânt 
Veniţi de departe 
Cu inimi plecate 
Se-nchină împăratului Sfânt. 

O stea călătoare de la răsărit 
Cu iepele albe, de-argint, 
Alunecă lin 
Pe-albastrul senin 
Al cerului viu înflorit. 



în Noaptea Sfântă 

în Noaptea Sfântă viu luminează 
Luceafărul zorilor vieţii cei noi 
Coboară lisus în noi, 
Vesteşte viaţa de-apoi 
Şi steaua deasupra veghează. 

Refren: Şi naşterea Ta minunată 
O cântă păstorii şi pruncii 
Iar cerul deschis se arată 
Cu porţile în chipul Crucii. 

Trei magi călători au venit de departe 
Cu dar de tămâie, de aur şi smirnă, 
Cu frunţile de lumină 
'Ngenunche şi se-nchină 
Cu inimi smerite, plecate. 



Mi-s ochii trişti 

Mi-s ochii trişti şi fruntea obosită 
De-atâta priveghere şi-aşteptare, 
Mi-e inima bolnavă, istovită, 
De grea şi îndelungă alergare 
Şi plânge ca o pasăre rănită. 

Când ochii mi-i închid şi cat în mine 
Puteri să sui Golgota până sus, 
O voce, un ecou din adâncime 
îmi spune blând: Viaţa e lisus, 
Mărgăritarul preţios e-n tine. 

Privesc la dimineaţa minunată 
A învierii Tale din mormânt, 
Ca Magdalena, ca şi altădată, 
îngenunchez 'naintea Ta plângând 
Şi-s fericit şi plâng cu Tine-n gând. 



Un gând smerit 3 



Un gând smerit şi simplu, o lumină, 
Spre Tine se înalţă lin din mină 
Şi sufletul înlăcrimat se roagă: 
„O, vino, de păcate ne dezleagă". 

Refren: lisuse, Doamne, vino-n zori! 
Te cheamă cei din închisori. 
O, vino, mina luminează, 
Pe noi ne binecuvântează! 

Pe fruntea mea senină mâna-Ţi pune 
Şi cheamă-mă încetişor pe nume 
Cum Ţi-ai chemat prietenul din groapă. 
Te rog, lisuse, dă-mi un pic de apă. 

Pe umeri mă apasă greu o cruce 
Şi sânger... Dă-mi putere s-o pot duce, 
Dă-mi Pâine, Apă vie dă-mi din Viţă, 
Să simt pulsând viaţa în mlădiţă. 



' Poem dedicat lui Marin Naidim 



Imn închinat celor căzuţi 

Pe drumul veşniciei tu te-ai dus 
Şi ne-ai lăsat ca testament iubirea 
Vestită de-împăratul lisus: 
în ea găsi-vom pururi fericirea. 

Te-ai dus şi ne-ai lăsat în urma ta 
Nădejdea revederii-n Paradis, 
Mereu vei fi cu noi şi-om aştepta 
Să ne-ntâlnim cu sufletul deschis. 

Ne-ndemni pe cei ce-n viaţă am rămas: 
Luptaţi uniţi şi în acelaşi pas, 
Zidiţi lui Dumnezeu altare sfinte, 
Păşiţi pe Calea Vieţii înainte! 



Rămas bun 

Sângernând de răni adânci, 

De zile fără soare, 

De răni ascunse şi puroi, 

Cu oasele slabe şi moi, 

Stau ghemuit în pat şi mâ gândesc 

Că în curând am să vă părăsesc, 

Prieteni dragi. 

Nu plângeţi că mă duc de lângă voi 

Şi c-o să fiu zvârlit ca un gunoi 

Cu hoţii în acelaşi cimitir, 

Căci crezul pentru care m-am jertfit 

Cerea o viată grea şi-o moarte de martir. 

Luându-L pe lisus de împărat, 

Năvalnic am intrat pe poarta strâmtă 

Luându-mă cu diavolul la trântă 

Şi ani de-a rându-ntr-una m-am luptat 

Să devin altul, 

Un erou, 

Om nou. 

Şi-am vrut 

Neamul să-l mut 

De-aici, de jos, 

La Domnul lisus Hristos. 

Nu vă-nfricaţi de cei ce-n temniţi vă închid 

Şi nici de cei ce trupul v-il ucid. 

De Cel ce viaţa-ţi scoate din robie 

Şi fericirea-ţi dă în veşnicie, 

De El să-ţi fie frică, turmă mică. 

Acum, când văd cât sunt de păcătos, 
De mic şi de neputincios, 
Că am nevoie multă de-ndurare, 
De dragoste, de milă, de iertare, 
Că numai Dumnezeu le poate toate 
Şi lumea din robie El o scoate, 
Devin copil supus, 
Sunt umilit 
Şi-s fericit. 

Din cerul tău înalt şi prea ales, 
Părinte, când mă vei lua la Tine, 
Prietenilor mei de pe pământ 
Redă-le, Tu, în alb veşmânt 
Un suflet care i-a iubit şi i-a-nţeles. 



Imnul biruinţei 

Chinuiţi şi-nfometaţi 
înfruntăm urgii, 
Stăm crucificaţi, 
Transformaţi în torţe vii. 

Se smulge neamul din suferinţă, 
Nădejdea şi-o ridică la Cruce, 
Mihai Arhanghelul azi îl duce 
Năvalnic spre marea biruinţă. 

Din zbuciumul şi suferinţa noastră 
Se-nalţă-n zarea albastră 
Ca o catapeteasmă-n sărbătoare 
Imnul biruinţei legionare. 



Ardere-de-tot 4 



...Aici răsare-n mine o chilie 
în care s-a sfinţit un pustnic blând... 
Zidea virtuţi cereşti în trup plăpând 
Şi-n ochi purta smerită bucurie... 

De priveghere lungă - albă floare - 
Se rezema cu fruntea de pervaz 
Şi luna-i săruta sfinţit obraz 
Când i-asculta cuvântul ca o boare: 

„O, vino, rob rău, somnule, şi-mi poartă 
Cu tine visul, peste unda moartă..., 
Un ceas de vreme urcă-mă şuviţă 
în Crama-împărătească, rod-de-viţă!..." 

De funia nădejdii viu s-agaţă 
Şi-n rugăciune treaptă-naltă suie..., 
Amiezile simţirilor descuie 
Şi îngerilor, iată-l, faţă-n faţă. 

L-au îmbrăcat cu-a cerului armură..., 
Cu neaua-înţelepciunii-apoi l-au nins 
Purificându-i duhul, înadins, 
Să fie-asemeni lor, chip şi măsură!... 

Un înger a făcut un semn în cer!... 
El vede Faţa lumii Nevăzute..., 
Cuvintele aude..., nenăscute, 
Cu inima topeşte vămi de ger!... 

De câte ori pământul, fără splină, 
Se duce, taur negru, rostogol, 
De câte ori îl săgetează-n gol 
Harapi cornuţi, mereu în nehodină?. 

Un sul de carte-i cerul strâns cu nod 
Şi ultim semn pământu-n alfabet... 
Altarul Viu al Marelui Profet 
Primeşte jertfa, Ardere-de-tot!... 

în Rugăciunea-focului, adoarme... 
Târziu, lumina candelei se stinge... 
Un înger furişându-se-n chilie 
Deasupra frunţii nimb subţire-i ninge!... 
Vrăjmaşii gem la pragul lui pe coarne!... 

Movilă-i stă nisipul lângă uşă... 

A tot crescut rugina pe zăvor, 

Uleiul a-nflorit într-un ulcior, 

Dartrupu-i stă-n genunchi, deşi-i cenuşă... 



4 Poem închinat lui Valeriu Gafencu de camaradul său Virgil Maxim. 



Pe-o laviţă, alături, rânduite 

Mai multe cărţi. Pe-o foaie, în Ceaslov, 

Scrisese el sfinţitul lui hrisov 

în patru rânduri, vorbe aurite: 

„Să mă iertaţi, părinţilor, vă rog, 
C-având puţină treabă azi cu Domnul 
M-a biruit în rugăciune somnul 
Şi v-am lăsat cenuşa mea, zălog..." 

Dar, necrezând că-i mort cu-adevărat, 
Cu mâna l-am atins peste veşminte... 
Se risipi cenuşa lui fierbinte 
Şi, sărutând-o..., am plâns îngândurat!? 



Misiune Ortodoxa 
Valeriu Gafencu 
Asociaţia Prezent 



